**LATVIJAS SKRITUĻSLIDOŠANAS ČEMPIONĀTS   
5 KM. DISTANCĒ AR INDIVIDUĀLU STARTU**

**2024. gada 29. jūnijā plkst. 11.00**

**SACENSĪBU NOLIKUMS**

**Latvijas skrituļslidošanas čempionāts 5 km distancē notiek Fischer slēpošanas centrā , Puķu ielā 4, Siguldā.**

**Mērķis:**

* Veicināt skrituļslidošanas kā sporta veida atpazīstamību;
* Veicināt ātruma skrituļslidošanas attīstību;
* Noskaidrot ātrākos skrituļslidotājus vecuma grupās;

**Sacensību organizators:**

Latvijas Skrituļslidošanas federācija sadarbībā ar sporta klubu “ASI” un Siguldas novada pašvaldību.

**Starta secība:**

Starts plkst.11.00 U7, U10 un tautas grupas braucieniem.

Starts U13 un U15 plkst. 12.00 pēc šo grupu finiša gatavojas junioru un pieaugušo grupu slidotāji. Starta intervāls 20 sekundes. **Ja sportists neierodas uz starta laiku, tad neatkarīgi no sportista startēšanas brīža, viņa pavadītais laiks trasē tiek summēts ar nokavēto laiku.** Starta secība tiek piešķirta izlozes kārtībā.

**Distances:**

U7 grupa 3 mazie 200. apļi

U10 grupa 5 mazie 200m. apļi

Tautas brauciens viens 200m. aplis + divi 1.2km lielie apļi

**Latvijas čempionāta** Distances garums 5. km., kas tiek pielīdzināts viens 200m. aplis + četri 1.2km apļi.

**Atļautie skrituļslidu riteņu diametri sacensību dalībniekiem:**

* U7 grupā riteņu diametrs nedrīkst pārsniegt 84mm.
* U10 grupā riteņu diametrs nedrīkst pārsniegt 90mm.
* U13 grupā riteņu diametrs nedrīkst pārsniegt 90mm.
* U15 grupā riteņu diametrs nedrīkst pārsniegt 100mm;
* Juniori, Elite, U40, U50, U60 un 60+ grupās riteņu diametrs max. 125mm.

**Apbalvošana:**

U7 un U10 grupas trīs ātrākie dalībnieki tiek apbalvoti ar medaļu.

Latvijas čempionāta ieskaitē katras grupas trīs ātrākie dalībnieki tiek apbalvoti ar Latvijas Čempionāta medaļām.

Tautas brauciena dalībnieki tiek apbalvoti loterijas veidā.

**Reģistrācija, informācija par sacensībām un nolikums:** [www.skatesports.lv](http://www.skatesports.lv)

**Vecuma grupas Latvijas čempionāta 5 km. un bērnu distancēm ar individuālu startu:**

* U7 (84mm max)- 2017.- gadā dzimušie un jaunāki;
* U10 (90mm max) - 2015.-2016. gadā dzimušie;
* Tautas klase- bez vecuma ierobežojuma
* U13 (90mm max) - 2012.-2014. gadā dzimušie;
* U15 (100mm max) - 2010.-2011. gadā dzimušie;
* Juniori (125mm max) - 2006.-2009. gadā dzimušie;
* Elite (125mm max) – 1993.-2005. gadā dzimušie;
* U40 (30 līdz 39) (125mm max) – 1985.-1994. gadā dzimušie;
* U50 (40 līdz 49) (125mm max) – 1975.-1984. gadā dzimušie;
* U60 (50 līdz 59) (125mm max) – 1965.-1974. gadā dzimušie;
* 60+ (125mm max) - 1964. gadā dzimušie un vecāki.

**Vispārīgie noteikumi:**

* Organizatori nav atbildīgi par sacensību nolikuma nezināšanu un neievērošanu.
* Katrs dalībnieks, reģistrējoties sacensībām un veicot apmaksu apliecina, ka uzņemas pilnu atbildību par savas veselības atbilstību izvēlētās distances veikšanai.
* Aizsargķiveres obligātas, ieteicams izmantot ceļu, roku un elkoņu sargus.
* Piedaloties sacensībās ar neaiztaisītu aizsargķiveri vai bez tās, dalībnieks tiks diskvalificēts.
* Piedaloties sacensībās bez ceļu, roku un elkoņu sargiem, katrs sacensību dalībnieks uzņemas pats par sevi atbildību.
* Sacensību organizatori nekādā mērā nav atbildīgi par dalībniekiem, kuri dodas distancē bez reģistrācijas un organizatoru piekrišanas.
* Piesakoties sacensībām, visi dalībnieki apliecina, ka neiebilst personas datu apstrādei un sacensību laikā uzņemto fotogrāfiju un videomateriālu izmantošanai sacensību mārketinga vai reklāmas aktivitātēm.
* Sacensību dalībniekiem ir aizliegts slidot cita dalībnieka aizvējā. Dalībniekam tiks izteikts viens brīdinājums, ar otru brīdinājumu automātiski tiek piešķirta diskvalifikācija.
* Sacensību laikā trasē drīkst atrasties tikai sacensību dalībnieki, kuri veic distanci. Iesildīšanās sacensību laikā ir aizliegta.
* Iesildīšanās sporta grupām uzreiz pēc bērnu un tautas distancēm. Starp spora grupām tiks izziņota papildus iesildīšanās Junioru un Elites grupām.

**Dalības maksas:**Sacensību dalības maksa veicama norises vietā – organizatoru teltī. Uzrādot Siguldas iedzīvotāja identifikācijas karti dalības maksa 6 EUR, dalības maksa bez Siguldas iedzīvotāja identifikācijas kartes – **7 EUR**.

**Reģistrācija:**

Reģistrācijas saite tiks izziņota Latvijas Skrituļslidošanas federācijas mājas lapā un sociālajos tīklos 2 nedēļas pirms sacensību norises datuma.

**REĢISTRĀCIJA TIKAI TIEŠSAISTĒ (ONLINE)**

**Uz vietas pieteikties nebūs iespējams!**

www.skatesports.lv